На основу члана 56. Статута града Ниша („Службени лист Града Ниша“, бр. 88/2008 и 143/2016) и члана 116. и 117. Пословника Скупштине града Ниша („Службени лист града Ниша“, број 6/2017 - пречишћен текст),

Градско веће Града Ниша на седници одржаној дана 29.01.2019. године подноси

**АМАНДМАН 1**

**НА ПРЕДЛОГ ОДЛУКЕ О ИЗМЕНАМА И ДОПУНАМА СТАТУТА ГРАДА НИША**

**I** У Предлогу одлуке о изменама и допунама Статута Града Ниша, утврђеног Решењем Градског већа Града Ниша, број 1485-2/2018-03 од 11.12.2018. године, у члану 8 врше се допуне и то:

„После тачке 10в) додајe се тачка 10г) која гласи*:*

10г) именује Изборну комисију за спровођење избора за одборнике скупштине града, у складу са законом;

После тачке 23) додаје се тачка 23а) која гласи:

23а) одлучује о називима улица, тргова, градских четврти, заселака и других делова насељених места, уз претходну сагласнoст министарства надлежног за послове локалне самоуправе;“

 **II** Овај амандман постаје саставни део Предлога одлуке о изменама и допунама Статута Града Ниша .

**Образложење**

 Градско веће Града Ниша, на седници одржаној 11.12.2018. године утврдило је Предлог одлуке о изменама и допунама Статута Града Ниша.

 У складу са Мишљењем Министарства државне управе и локалне самоуправе, број 110-00-00406/2018-24 од 14. јануара 2019. године, извршене су допуне у делу надлежности Скупштине града, а које се односе на именовање изборне комисије за спровођење избора за одборнике скупштине града и на одлучивање о називима улица, тргова, градских четврти, заселака и других делова насељених места, уз претходну сагласност министарства надлежног за послове локалне самоуправе.

 На основу наведеног, Градско веће Града Ниша подноси Амандман на Предлог одлуке о изменама и допунама Статута Града Ниша.

 У складу са чланом 117. Пословника Скупштине Града Ниша, овај амандман постаје саставни део Предлога одлуке о изменама и допунама Статута Града Ниша

Број: 83-4/2019-03

У Нишу, 29.01.2019.године

**ГРАДСКО ВЕЋЕ ГРАДА НИША**

**ПРЕДСЕДНИК**

**Дарко Булатовић**